Document ID: 32014D0732

A BIZOTTSÁG VÉGREHAJTÁSI HATÁROZATA
(2014. október 20.)
a 2007/453/EK határozatnak Bulgária, Észtország, Horvátország, Lettország, Luxemburg, Magyarország, Málta, Portugália és Szlovákia BSE-státusának tekintetében történő módosításáról
(az értesítés a C(2014) 7516. számú dokumentummal történt)
(EGT-vonatkozású szöveg)
(2014/732/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendeletre (1) és különösen annak 5. cikke (2) bekezdésének harmadik albekezdésére,
mivel:
(1)
A 999/2001/EK rendelet értelmében meg kell határozni a tagállamok vagy harmadik országok, illetve azok régióinak (a továbbiakban: országok és régiók) BSE-státusát a következő három kategória egyikébe történő besorolással: elhanyagolható BSE-kockázat, ellenőrzött BSE-kockázat és meghatározatlan BSE-kockázat.
(2)
A 2007/453/EK bizottsági határozat (2) melléklete tartalmazza az országok és régiók BSE-státus szerinti felsorolását.
(3)
Az Állat-egészségügyi Világszervezet (OIE) vezető szerepet tölt be az egyes országok és régiók BSE-kockázat alapján történő osztályozásában. A 2007/453/EK határozat mellékletében foglalt lista tekintettel van az OIE által 2013 májusában elfogadott, „A tagállamok BSE-kockázati státusának elismeréséről” című 20. sz. határozatra.
(4)
2014 májusában az OIE „A tagországok BSE-kockázati státusának elismeréséről” címmel elfogadta 18. sz. határozatát (3). Ez a határozat a 2007/453/EK határozat mellékletében felsorolt országokon kívül Bulgáriát, Észtországot, Horvátországot, Lettországot, Luxemburgot, Magyarországot, Máltát, Portugáliát, Romániát és Szlovákiát is az elhanyagolható BSE-kockázatú kategóriába sorolta.
(5)
Az OIE romániai küldöttének egy romániai BSE-fertőzés kimutatásával kapcsolatban készült jelentését követően az OIE 2014 júniusában 2014. június 27-i hatállyal felfüggesztette (4) Románia elhanyagolható BSE-kockázatú státusát.
(6)
Következésképpen az OIE 2014. májusi 18. határozata értelmében, valamint az OIE későbbi, elhanyagolható BSE-kockázatú státusának felfüggesztéséről szóló határozatára tekintettel, a 2007/453/EK határozat mellékletében található listát módosítani kell.
(7)
A 2007/453/EK határozatot ezért ennek megfelelően módosítani kell.
(8)
Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
ELFOGADTA EZT A HATÁROZATOT:
1. cikk
A 2007/453/EK határozat mellékletének helyébe e határozat mellékletének szövege lép.
2. cikk
Ennek a határozatnak a tagállamok a címzettjei.
Kelt Brüsszelben, 2014. október 20-án.

Labels: 18
6